               COMISIA EUROPEANĂ
            Bruxelles, 20.5.2022
            COM(2022) 227 final
            2022/0163(NLE)

            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene, în cadrul celei de a 14-a reuniuni a Comitetului de experți tehnici al Organizației Interguvernamentale pentru Transporturile Internaționale Feroviare în ceea ce privește modificările specificațiilor tehnice uniforme referitoare la aplicațiile telematice pentru transportul de marfă și modificarea anexei B la Regulile uniforme ATMF privind derogările, precum și în ceea ce privește procedura scrisă a Comitetului de revizuire al OTIF în legătură cu modificarea apendicelui G la COTIF

               EXPUNERE DE MOTIVE

               1.Obiectul propunerii

               Prezenta propunere se referă la o decizie de stabilire a poziției care urmează să fie adoptată în numele Uniunii:

               a.în cadrul procedurii scrise a Comitetului de revizuire al Convenției Organizației Interguvernamentale pentru Transporturile Internaționale Feroviare (OTIF) în ceea ce privește anumite modificări la Convenția privind transporturile internaționale feroviare (COTIF) și la apendicele acesteia. În cadrul celei de a 13-a sesiuni, Comitetul de experți tehnici a solicitat Comitetului de revizuire să ia decizii în limitele competenței sale prevăzute la articolul 17 alineatul (1) litera (a) din COTIF și la articolul 33 alineatul (4) litera (g) din COTIF pentru a modifica articolul 3a alineatul (5) și articolul 15 alineatul (2) din Regulile uniforme privind admiterea din punct de vedere tehnic a materialului feroviar utilizat în traficul internațional (ATMF – apendicele G la COTIF) și pentru a modifica în consecință Raportul explicativ consolidat; votul va avea loc prin procedura scrisă OTIF;

               b.în cadrul celei de a 14-a sesiuni a Comitetului de experți tehnici (CTE) al Organizației Interguvernamentale pentru Transporturile Internaționale Feroviare (OTIF), care va avea loc la Berna la 14 și 15 iunie 2022. Ordinea de zi a reuniunii include următoarele:

               –o propunere de modificare a specificațiilor tehnice uniforme (UTP) referitoare la aplicațiile telematice pentru serviciile de transport de marfă (ATTM);

               –o propunere de modificare a anexei B la Regulile uniforme ATMF în ceea ce privește derogările.

               OTIF elaborează regimuri juridice uniforme pentru transporturile internaționale feroviare în trei domenii de activitate majore: interoperabilitatea tehnică, mărfurile periculoase și dreptul contractelor în domeniul feroviar.

               Deciziile menționate mai sus, care urmează să fie adoptate de CTE și de Comitetul de revizuire, sunt acte cu efecte juridice, iar poziția care urmează să fie adoptată în numele Uniunii trebuie să fie stabilită printr-o decizie a Consiliului în temeiul articolului 218 alineatul (9) din TFUE.

               2.Contextul propunerii

               2.1.Convenția privind transporturile internaționale feroviare (COTIF)

               Convenția privind transporturile internaționale feroviare din 9 mai 1980, astfel cum a fost modificată prin Protocolul de la Vilnius din 3 iunie 1999 („COTIF”), este un acord internațional în cadrul căruia atât Uniunea, cât și 25 de state membre
                  1
                sunt părți contractante.

               La 16 iunie 2011, Consiliul a adoptat Decizia 2013/103/UE a Consiliului privind semnarea și încheierea Acordului dintre Uniunea Europeană și Organizația Interguvernamentală pentru Transporturile Internaționale Feroviare (OTIF) privind aderarea Uniunii Europene la Convenția privind transporturile internaționale feroviare (COTIF) din 9 mai 1980, astfel cum a fost modificată prin Protocolul de la Vilnius din 3 iunie 1999
                  2
                („Acordul de aderare UE-COTIF”).

               Acordul a intrat în vigoare la 1 iulie 2011.

               În conformitate cu articolul 2 alineatul (1) din COTIF, OTIF are ca scop să promoveze, să îmbunătățească și să faciliteze, din toate punctele de vedere, traficul internațional feroviar, în special prin stabilirea de regimuri de drept uniform în diverse domenii juridice legate de traficul internațional feroviar. De asemenea, COTIF reglementează funcționarea organizației, precum și obiectivele, atribuțiile, relațiile cu părțile contractante și activitățile sale în general.

               Prin urmare, COTIF tratează legislația feroviară în privința unui număr de aspecte juridice și tehnice diferite legate de domeniul feroviar, împărțite în două: Convenția însăși, care reglementează funcționarea OTIF, și cele opt apendice care instituie legislația feroviară uniformă:

               –Apendicele A – Contract de transport internațional feroviar de călători (CIV);

               –Apendicele B – Contract de transport internațional feroviar de marfă (CIM);

               –Apendicele C – Transportul internațional feroviar al mărfurilor periculoase (RID);

               –Apendicele D – Contract de utilizare a vehiculelor în traficul internațional feroviar (CUV);

               –Apendicele E – Contract de utilizare a infrastructurii în traficul internațional feroviar (CUI);

               –Apendicele F – Reguli uniforme privind validarea standardelor tehnice și adoptarea de specificații tehnice uniforme aplicabile materialului feroviar destinat utilizării în traficul internațional (RU APTU);

               –Apendicele G – Reguli uniforme privind admiterea din punct de vedere tehnic a materialului feroviar utilizat în traficul internațional (RU ATMF);

               –Apendicele H – Reguli uniforme privind exploatarea în condiții de siguranță a trenurilor în traficul internațional (RU EST).

               Pe baza apendicelor F și G la COTIF, există 12 UTP-uri privind interoperabilitatea tehnică. UTP-urile din cadrul COTIF au același obiectiv ca specificațiile tehnice de interoperabilitate ale UE (STI-uri) pentru admiterea în traficul internațional, astfel cum sunt definite în capitolul II din Directiva (UE) 2016/797.

               Dintre cele 47 de state care sunt parte la COTIF, 42 aplică apendicele F și G, inclusiv cele 25 de state membre ale UE deja menționate.

               2.2.Comitetul de revizuire al OTIF

               Comitetul de revizuire are competența de a lua decizii de modificare a COTIF, a regulilor uniforme ale CIV, CIM, CUV și CUI și, în anumite cazuri, a regulilor uniforme ale APTU și ATMF. În conformitate cu articolul 33 alineatul (4) din COTIF, Comitetul de revizuire poate aproba el însuși modificări sau poate prezenta modificările adoptate statelor membre ale OTIF spre aprobare în cadrul Adunării generale.

               Ultima sesiune a Comitetului de revizuire, cea de a 26-a, a avut loc în perioada 27 februarie - 1 martie 2018.

               Uniunea și/sau statele sale membre participă la acest proces în conformitate cu competențele lor, cu regulamentul de procedură al Comitetului de revizuire și cu dispozițiile din Acordul privind aderarea Uniunii la COTIF.

               2.3.Cvorumul și drepturile de vot în cadrul Comitetului de revizuire

               Cvorumul în cadrul Comitetului de revizuire este întrunit dacă majoritatea statelor membre ale OTIF care beneficiază de drept de vot sunt reprezentate la momentul votului.

               Cu toate acestea, trebuie să se țină seama de articolul 13 alineatul (3) din COTIF, care prevede că statele membre ale OTIF care au făcut o declarație privind neaplicarea în cazul lor a unuia sau a mai multor apendice nu au drept de vot în ceea ce privește amendamentele la respectivul apendice.

               Următoarele state membre ale OTIF nu și-au retras declarațiile privind neaplicarea anumitor apendice: Pakistan, Rusia [în ceea ce privește Regulile uniforme privind contractul de transport internațional feroviar de călători (CIV), transportul internațional feroviar al mărfurilor periculoase (RID), CUV, CUI, APTU și ATMF], Georgia (în ceea ce privește CUV, CUI, APTU și ATMF), Republica Cehă, Norvegia, Slovacia, Regatul Unit (în ceea ce privește CUI, APTU și ATMF) și Franța (în ceea ce privește ATMF).

               Atunci când se discută modificări la unul dintre apendicele în cauză, numărul statelor membre ale OTIF care au făcut o declarație cu privire la neaplicarea acelui apendice trebuie scăzut din numărul de membri activi ai OTIF (46) pentru a stabili cvorumul pentru votul asupra apendicelui respectiv.

               În conformitate cu articolul 6 alineatul (1) din Acordul de aderare UE-COTIF, în ceea ce privește deciziile privind aspecte care sunt de competența exclusivă a Uniunii Europene, Uniunea Europeană exercită drepturile de vot ale statelor sale membre. Astfel cum se explică mai jos, acest aspect revine competenței exclusive a UE și, prin urmare, Uniunea își va exercita dreptul de vot.

               3.Actele avute în vedere pentru procedura scrisă a Comitetului de revizuire

               3.1.Modificarea Regulilor uniforme ATMF (apendicele G la COTIF) și modificarea Raportului explicativ consolidat

               Modificările sunt necesare pentru a armoniza aplicarea certificării entității responsabile cu întreținerea pentru toate tipurile de vehicule, astfel cum se prevede deja în regulamentul OTIF. Articolul 14 din Directiva (UE) 2016/798 stabilește dispozițiile UE relevante pentru entitatea responsabilă cu întreținerea.

               În urma revizuirii integrale a anexei A la RU ATMF, care stabilește normele de certificare a entităților responsabile cu întreținerea în conformitate cu Regulamentul (UE) 2019/779 privind ERI
                  3
               , s-a observat că articolele 3a și 15 din RU ATMF ar trebui modificate pentru a reflecta modificările din anexă. În plus, trimiterile la legislația UE revizuită recent ar trebui, de asemenea, actualizate. Modificările aduse RU ATMF intră în sfera de competență a Comitetului de revizuire.

               În 2021, CTE a propus Comitetului de revizuire să modifice apendicele G la COTIF (documentul de lucru TECH-20045-CTE13-7 al CTE). Ca urmare a acestei propuneri, au apărut întrebări cu privire la trimiterea la recunoașterea reciprocă a ERI-urilor (entități responsabile cu întreținerea) cuprinsă în textul care urma să fie inclus în Raportul explicativ consolidat privind RU ATMF. Aceste întrebări au fost soluționate, iar modificările aduse Raportului explicativ consolidat trebuie să fie revizuite prin eliminarea oricărei trimiteri la recunoașterea reciprocă, în conformitate cu avizul consultativ emis de Comisia ad-hoc pentru afaceri juridice și cooperare internațională în cadrul primei sale sesiuni din noiembrie 2021 (OTIF-21008-JUR 1).

               Modificările propuse la apendicele G la COTIF sunt o chestiune care ține de competența exclusivă a Uniunii, iar Uniunea își va exercita drepturile de vot.

               4.Comitetul de experți tehnici din cadrul OTIF (CTE)

               CTE este instituit prin articolul 13 alineatul (1) litera (f) din COTIF. El este format din statele membre ale OTIF care aplică apendicele F (RU APTU) și G (RU ATMF) la COTIF.

               CTE are competență în ceea ce privește interoperabilitatea și armonizarea tehnică în domeniul feroviar, precum și procedurile de agrement tehnic. El elaborează apendicele APTU și ATMF și regulile uniforme aferente, care se aplică materialului feroviar destinat să fie utilizat în traficul internațional și care se referă în special la:

               ·adoptarea de specificații tehnice privind vehiculele și infrastructura, precum și validarea standardelor;

               ·procedurile pentru evaluarea conformității vehiculelor;

               ·dispozițiile privind întreținerea vehiculelor;

               ·responsabilitățile privind compunerea trenurilor și utilizarea în siguranță a vehiculelor;

               ·dispozițiile privind evaluarea și analiza riscurilor;

               ·specificațiile pentru registre.

               În prezent, CTE are un grup de lucru permanent (WG TECH) care este responsabil cu pregătirea deciziilor sale.

               În temeiul articolului 20 alineatul (1) litera (b) din COTIF și în conformitate cu articolul 6 din apendicele F din COTIF (APTU), CTE are competența de a adopta sau de a modifica UTP-urile. În conformitate cu articolul 7a din RU ATMF (apendicele G la COTIF), „Comitetul de experți tehnici are competența de a adopta orientări sau dispoziții obligatorii pentru derogări de la UTP-urile structurale și funcționale”.

               4.1.Adoptarea actelor de către CTE

               Potrivit articolului 6 din APTU, CTE decide dacă este necesar să adopte o UTP sau o dispoziție de modificare a unei UTP în conformitate cu procedura prevăzută la articolele 16 și 20 și la articolul 33 alineatul (6) din convenție. Procesul obișnuit de adoptare a UTP-urilor poate dura aproximativ un an și jumătate.

               4.2.Actele avute în vedere pentru a fi adoptate de către CTE în cadrul sesiunii din 14 și 15 iunie 2022

               4.2.1.Modificarea UTP privind aplicațiile telematice pentru transportul de marfă. Printre modificările propuse se numără:

               –dispoziții actualizate privind echivalența cu dispozițiile Uniunii Europene;

               –actualizări ale structurii documentului;

               –cerința ca părțile contractante din afara UE să informeze secretariatul OTIF cu privire la punctul lor național de contact;

               –adăugarea unor dispoziții referitoare la alocarea de trase și la informațiile privind circulația trenului;

               –înlocuirea dispozițiilor privind compunerea trenului, cu o trimitere la UTP TCRC;

               –actualizarea glosarului din apendicele II și eliminarea abrevierilor care nu mai sunt utilizate în textul juridic;

               –actualizarea cu cele mai recente referințe juridice în temeiul COTIF și al legislației UE în întregul document;

               –modificări editoriale;

               –o actualizare a trimiterilor la documentele tehnice emise de Agenția Uniunii Europene pentru Căile Ferate, care stabilește specificațiile informatice armonizate pentru instituirea ATTM.

               Modificările propuse vor alinia UTP TAF la cea mai recentă versiune a STI și vor asigura echivalența deplină continuă, în sensul RU ATMF, a normelor ATTM pentru vehiculele utilizate în traficul internațional feroviar. STI UE a fost modificată ultima dată prin Regulamentul de punere în aplicare (UE) 2021/541 al Comisiei
                  4
                din 26 martie 2021.

               Chestiunea intră în sfera de competență exclusivă a UE, iar Uniunea își va exercita drepturile de vot pentru adoptarea modificărilor aduse UTP TAF.

               4.2.2.Modificarea anexei B la Regulile uniforme ATMF (Derogări)

               Scopul prezentei propuneri de revizuire completă a anexei B la RU ATMF este de a formula mai simplu și mai clar normele și orientările privind neaplicarea integrală sau parțială a UTP-urilor. Dispozițiile propuse ar fi aplicabile numai părților contractante din afara UE
                  5
               . Derogările de la STI-uri sunt reglementate de legislația UE prin articolul 7 din Directiva (UE) 2016/797.

               În comparație cu versiunea în vigoare, revizuirea completă propusă a anexei B la RU ATMF:

               –va simplifica dispozițiile;

               –va clarifica domeniul de aplicare și normele în ceea ce privește derogările;

               –va elimina toate sarcinile și rolurile secretarului general al OTIF;

               –va consolida competențele autorităților competente ale părților contractante;

               –va asigura transparența.

               Modificările propuse vor alinia procedurile de derogare pentru părțile contractante din afara UE la dispozițiile deja aplicabile statelor membre ale UE, asigurând echivalența deplină continuă, în sensul RU ATMF, a normelor de derogare pentru vehiculele utilizate în traficul internațional feroviar.

               Uniunea are competență exclusivă cu privire la această chestiune și își va exercita drepturile de vot pentru adoptarea propunerii de modificare a anexei B la Regulile uniforme ATMF (derogări).

               4.3.Competența Uniunii și drepturile de vot

               Normele existente ale Uniunii care fac obiectul actului care urmează să fie adoptat în cadrul reuniunii CTE sunt Regulamentul de punere în aplicare (UE) 2021/541 al Comisiei și, respectiv, articolul 7 din Directiva (UE) 2016/797.

               În temeiul articolului 3 alineatul (2) din TFUE, Uniunea are competență exclusivă în cazul în care COTIF sau instrumentele juridice adoptate în temeiul său pot afecta sau modifica domeniul de aplicare al acestor norme existente ale Uniunii.

               Obiectivul deciziilor OTIF avute în vedere este:

               ·alinierea UTP TAF la Regulamentul de punere în aplicare (UE) 2021/541 al Comisiei
                  6
                din 26 martie 2021;

               ·simplificarea normelor de derogare de la aplicarea UTP-urilor prevăzute în anexa B la RU ATMF pentru statele contractante din afara UE și în lumina articolului 7 din Directiva (UE) 2016/797 pentru neaplicarea STI-urilor.

               Normele Uniunii menționate mai sus vor fi în mod clar afectate de adoptarea acestor decizii.

               Prin urmare, obiectul acestor decizii este de competența exclusivă a UE.

               Articolul 6 alineatele (1)-(3) din Acordul de aderare UE-COTIF prevede următoarele:

               „(1) În ceea ce privește deciziile privind aspecte care sunt de competența exclusivă a Uniunii Europene, Uniunea Europeană va exercita drepturile de vot ale statelor sale membre în temeiul convenției.

               (2) În ceea ce privește deciziile privind aspecte care sunt de competența partajată a Uniunii și a statelor sale membre, votează fie Uniunea, fie statele sale membre.

               (3) Sub rezerva dispozițiilor de la articolul 26 alineatul (7) din convenție, Uniunea dispune de un număr de voturi egal cu cel al statelor sale membre care sunt în același timp parte la convenție. Atunci când votează Uniunea, nu votează statele sale membre.”

               Prin urmare, Uniunea, reprezentată de Comisie, va exercita drepturile de vot în ceea ce privește adoptarea acestor decizii.

               5.Poziția care urmează să fie luată în numele Uniunii

               Uniunea trebuie să sprijine actele OTIF avute în vedere și să voteze în favoarea adoptării acestora.

               6.Temei juridic

               6.1.Temeiul juridic procedural

               6.1.1.Principii

               Articolul 218 alineatul (9) din Tratatul privind funcționarea Uniunii Europene (TFUE) prevede adoptarea unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului”.

               Conceptul de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză. Sunt, de asemenea, incluse instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”
                  7
               .

               6.1.2.Aplicarea la cazul în discuție

               Comitetul de revizuire și CTE sunt organisme instituite printr-un acord, și anume COTIF, în special articolul 13 alineatul (1) literele (c) și (f).

               Actele care urmează să fie adoptate prin procedură scrisă de către Comitetul de revizuire și actele pe care CTE este invitat să le adopte în cadrul celei de a 14-a sesiuni constituie acte cu efecte juridice.

               Actele avute în vedere modifică cadrul juridic al OTIF. Întrucât Uniunea este parte contractantă cu drepturi depline la COTIF, actele avute în vedere vor fi obligatorii pentru Uniune în temeiul dreptului internațional, în conformitate cu Acordul de aderare UE-COTIF.

               Prin urmare, temeiul juridic procedural al propunerii de decizie este articolul 218 alineatul (9) din TFUE.

               6.2.Temeiul juridic material

               6.2.1.Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care se adoptă o poziție în numele Uniunii.

               6.2.2.Aplicarea la cazul în discuție

               Obiectivul principal și conținutul actului avut în vedere se referă la transportul internațional feroviar.

               Temeiul juridic material al deciziei propuse este, prin urmare, articolul 91 din TFUE.

               7.Concluzie

               Temeiul juridic al deciziei propuse trebuie să fie articolul 91 din TFUE coroborat cu articolul 218 alineatul (9) din TFUE.

               8.Publicarea actului avut în vedere

               Deoarece actul Comitetului de revizuire al OTIF va aduce modificări la COTIF și la unele apendice la aceasta, este necesară publicarea acestuia, după adoptare, în Jurnalul Oficial al Uniunii Europene.

               2022/0163 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene, în cadrul celei de a 14-a reuniuni a Comitetului de experți tehnici al Organizației Interguvernamentale pentru Transporturile Internaționale Feroviare în ceea ce privește modificările specificațiilor tehnice uniforme referitoare la aplicațiile telematice pentru transportul de marfă și modificarea anexei B la Regulile uniforme ATMF privind derogările, precum și în ceea ce privește procedura scrisă a Comitetului de revizuire al OTIF în legătură cu modificarea apendicelui G la COTIF

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 91 coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Uniunea a aderat la Convenția privind transporturile internaționale feroviare din 9 mai 1980, astfel cum a fost modificată prin Protocolul de la Vilnius din 3 iunie 1999 („COTIF”), în conformitate cu Decizia 2013/103/UE a Consiliului
                  8
                și cu Acordul dintre Uniunea Europeană și Organizația Interguvernamentală pentru Transporturile Internaționale Feroviare (OTIF) privind aderarea Uniunii Europene la COTIF („Acordul”).

               (2)Comitetul de revizuire instituit în conformitate cu articolul 13 alineatul (1) litera (c) din COTIF urmează să organizeze o procedură scrisă pentru a decide cu privire la modificarea articolului 3a alineatul (5) și a articolului 15 alineatul (2) din Regulile uniforme privind admiterea din punct de vedere tehnic a materialului feroviar utilizat în traficul internațional (Regulile uniforme ATMF) – apendicele G la COTIF.

               (3)În urma propunerii CTE 2021 privind revizuirea apendicelui G la COTIF articolul 3a alineatul (5) și articolul 15 alineatul (2), au apărut întrebări cu privire la textul care urmează să fie inclus în Raportul explicativ consolidat privind regulile uniforme ATMF. Propunerea prevăzută în documentul de lucru al CTE TECH-20045-CTE13-7 trebuie, prin urmare, să fie revizuită în conformitate cu avizul consultativ adoptat de Comisia ad-hoc pentru afaceri juridice și cooperare internațională în cadrul primei sale sesiuni din noiembrie 2021, OTIF-21008-JUR 1, înainte de a fi adoptată de Comitetul de revizuire.

               (4)Obiectivul deciziei Comitetului de revizuire (CR) este alinierea regulilor uniforme ATMF la Directiva (UE) 2016/798 privind siguranța.

               (5)În temeiul articolului 13 alineatul (1) litera (f) din COTIF, a fost înființat Comitetul de experți tehnici („CTE”) al OTIF.

               (6)În temeiul articolului 20 alineatul (1) litera (b) din COTIF și în conformitate cu articolul 6 din Regulile uniforme privind validarea standardelor tehnice și adoptarea de specificații tehnice uniforme aplicabile materialului feroviar destinat utilizării în traficul internațional (APTU) – apendicele F la COTIF, CTE are competența de a adopta sau de a modifica, printre altele, specificațiile tehnice uniforme (UTP) privind aplicațiile telematice pentru transportul de marfă (UTP TAF).

               (7)În conformitate cu articolul 20 alineatul (1) litera (e) din COTIF și cu articolele 7a și 21 din Regulile uniforme ATMF, Comitetul de experți tehnici are competența de a adopta sau de a modifica anexa B la Regulile uniforme ATMF în ceea ce privește derogările de la aplicarea specificațiilor tehnice uniforme.

               (8)CTE a inclus pe ordinea de zi a celei de a 14-a sesiuni care va avea loc la 14 și 15 iunie 2022 o propunere de decizii de modificare a UTP TAF – aplicațiile telematice pentru transportul de marfă, precum și revizuirea anexei B la Regulile uniforme ATMF în ceea ce privește derogările de la aplicarea specificațiilor tehnice uniforme.

               (9)Este necesar să se stabilească poziția care urmează să fie adoptată în numele Uniunii în cadrul CTE și, în ceea ce privește revizuirea ATMF, în cadrul Comitetului de revizuire al OTIF, dat fiind că deciziile propuse vor avea un caracter obligatoriu pentru Uniune.

               (10)Obiectivele deciziei CTE sunt alinierea UTP TAF la normele UE, și anume Regulamentul de punere în aplicare (UE) 2021/541 al Comisiei
                  9
               , precum și alinierea anexei B la Regulile uniforme ATMF la Directiva (UE) 2016/797.

               (11)Deciziile OTIF avute în vedere sunt conforme cu legislația și cu obiectivele strategice ale Uniunii, deoarece contribuie la alinierea legislației OTIF la dispozițiile echivalente din legislația Uniunii și, prin urmare, trebuie sprijinite de Uniune,

               ADOPTĂ PREZENTA DECIZIE:

               Articolul 1

               Poziția care urmează să fie adoptată în numele Uniunii în cadrul revizuirii parțiale a Regulilor uniforme ATMF, apendicele G la COTIF, prin procedură scrisă în cadrul Comitetului de revizuire instituit prin Convenția privind transporturile internaționale feroviare, este de a vota în favoarea propunerii CTE de modificare a articolului 3a alineatul (5) și a articolului 15 alineatul (2) din Regulile uniforme ATMF (apendicele G la COTIF), astfel cum se prevede în documentul de lucru al CTE TECH-20045-CTE13-7, cu condiția ca orice trimitere la recunoașterea reciprocă să fie eliminată din anexa II la acesta, în conformitate cu avizul consultativ adoptat de Comisia ad-hoc pentru afaceri juridice și cooperare internațională în cadrul primei sale sesiuni din noiembrie 2021, OTIF-21008-JUR 1. În cazul în care trimiterea menționată anterior nu este eliminată, Uniunea votează împotriva propunerii CTE.

               Articolul 2

               Poziția care urmează să fie adoptată în numele Uniunii în cadrul celei de a 14-a sesiuni a CTE al COTIF în ceea ce privește modificările aduse UTP TAF și revizuirea anexei B la Regulile uniforme ATMF în ceea ce privește derogările de la aplicarea specificațiilor tehnice uniforme este următoarea:

               (1)să se voteze în favoarea propunerii CTE de actualizare a UTP TAF, astfel cum figurează în propunerea documentului de lucru al CTE TECH-22004-CTE14;

               (2)să se voteze în favoarea propunerii CTE de actualizare a anexei B la Regulile uniforme ATMF în ceea ce privește derogările de la aplicarea specificațiilor tehnice uniforme, astfel cum figurează în documentul de lucru al CTE TECH-22005-CTE14.

               Articolul 3

               După adoptare, deciziile Comitetului de revizuire și ale Comitetului de experți tehnici se publică în Jurnalul Oficial al Uniunii Europene, indicându-se data intrării lor în vigoare.

               Articolul 4

               Prezenta decizie se adresează Comisiei.

               Adoptată la Bruxelles,

                     Pentru Consiliu,

                     Președintele

                     (1)

                        Doar Cipru și Malta nu sunt părți contractante.

                     (2)

                        Acord între Uniunea Europeană și Organizația Interguvernamentală pentru Transporturile Internaționale Feroviare privind aderarea Uniunii Europene la Convenția privind transporturile internaționale feroviare (COTIF) din 9 mai 1980, astfel cum a fost modificată prin Protocolul de la Vilnius din 3 iunie 1999 (JO L 51, 23.2.2013, p. 8-10).

                     (3)

                        Regulamentul de punere în aplicare (UE) 2019/779 al Comisiei din 16 mai 2019 de stabilire a unor dispoziții detaliate privind un sistem de certificare a entităților responsabile cu întreținerea vehiculelor în temeiul Directivei (UE) 2016/798 a Parlamentului European și a Consiliului și de abrogare a Regulamentului (UE) nr. 445/2011 al Comisiei (JO L 139I, 27.5.2019, p. 360).

                     (4)

                        Regulamentul de punere în aplicare (UE) 2021/541 al Comisiei din 26 martie 2021 de modificare a Regulamentului (UE) nr. 1305/2014 în ceea ce privește simplificarea și îmbunătățirea calculării și a schimbului de date și actualizarea procedurii de gestionare a controlului modificărilor (JO L 108, 29.3.2021, p. 19).

                     (5)

                        Derogările de la aplicarea STI-urilor de către statele contractante care sunt, de asemenea, state membre ale Uniunii Europene și state contractante care aplică dreptul relevant al Uniunii Europene în conformitate cu un acord cu Uniunea Europeană ar rămâne sub incidența legislației UE.

                     (6)

                        Regulamentul de punere în aplicare (UE) 2021/541 al Comisiei din 26 martie 2021 de modificare a Regulamentului (UE) nr. 1305/2014 în ceea ce privește simplificarea și îmbunătățirea calculării și a schimbului de date și actualizarea procedurii de gestionare a controlului modificărilor (JO L 108, 29.3.2021, p. 19).

                     (7)

                        Hotărârea Curții de Justiție din 7 octombrie 2014 în cauza Germania/Consiliu, C-399/12, ECLI:EU:C:2014:2258, punctele 61-64.

                     (8)

                        Decizia 2013/103/UE a Consiliului din 16 iunie 2011 privind semnarea și încheierea Acordului între Uniunea Europeană și Organizația Interguvernamentală pentru Transporturile Internaționale Feroviare privind aderarea Uniunii Europene la Convenția privind transporturile internaționale feroviare (COTIF) din 9 mai 1980, astfel cum a fost modificată prin Protocolul de la Vilnius din 3 iunie 1999 (JO L 51, 23.2.2013, p. 1).

                     (9)

                        Regulamentul de punere în aplicare (UE) 2021/541 al Comisiei din 26 martie 2021 de modificare a Regulamentului (UE) nr. 1305/2014 în ceea ce privește simplificarea și îmbunătățirea calculării și a schimbului de date și actualizarea procedurii de gestionare a controlului modificărilor (JO L 108, 29.3.2021, p. 19).


               COMISIA EUROPEANĂ
            Bruxelles, 31.5.2022
            COM(2022) 246 final
            2022/0168(NLE)

            Propunere de
            DECIZIE A CONSILIULUI
            privind poziția care urmează să fie adoptată în numele Uniunii Europene în cadrul Forumului mondial pentru armonizarea regulamentelor privind vehiculele al Comisiei Economice pentru Europa a Organizației Națiunilor Unite în ceea ce privește propunerile de modificare a Regulamentelor ONU nr. 12, 13, 13-H, 22, 24, 48, 49, 51, 53, 54, 74, 79, 85, 86, 90, 100, 106, 109, 117, 127, 129, 131, 135, 136, 137, 141, 145, 148, 149, 150, 157 și 162, în ceea ce privește o propunere de modificare a Regulamentului tehnic mondial (RTM) nr. 2 al ONU, în ceea ce privește o propunere pentru un nou regulament ONU privind avertizarea la mersul înapoi, în ceea ce privește o propunere pentru un nou RTM ONU privind durabilitatea dispozitivelor de control al poluării pentru vehiculele cu două și trei roți, în ceea ce privește o propunere pentru o nouă rezoluție consolidată privind măsurarea numărului de particule ultra-fine din gazele de evacuare pentru vehiculele grele și în ceea ce privește o propunere de autorizare pentru elaborarea amendamentului 4 la RTM ONU nr. 3

               EXPUNERE DE MOTIVE

               1.OBIECTUL PROPUNERII

               Prezenta propunere se referă la o decizie de stabilire a poziției care urmează să fie adoptată în numele Uniunii în cadrul Forumului mondial pentru armonizarea regulamentelor privind vehiculele al Comisiei Economice pentru Europa a Organizației Națiunilor Unite (WP.29) în ceea ce privește adoptarea unor modificări ale regulamentelor Organizației Națiunilor Unite (ONU) și ale regulamentelor tehnice mondiale (RTM) ale ONU în vigoare.

               2.CONTEXTUL PROPUNERII

               2.1.Acordul din 1958 revizuit și Acordul paralel

               Acordul Comisiei Economice pentru Europa a Organizației Națiunilor Unite („CEE-ONU”) privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („Acordul din 1958 revizuit”) și Acordul privind stabilirea de regulamente tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți („Acordul paralel”) vizează dezvoltarea unor cerințe armonizate în vederea înlăturării barierelor tehnice din calea comerțului cu autovehicule dintre părțile contractante ale CEE-ONU. Acestea urmăresc, de asemenea, să se asigure că autovehiculele oferă un nivel ridicat de siguranță și de protecție a mediului.

               Acordurile au intrat în vigoare pentru UE la 24 martie 1998 și, respectiv, la 15 februarie 2000. WP.29 administrează ambele acorduri.

               2.2.Forumul mondial pentru armonizarea regulamentelor privind vehiculele al Comisiei Economice pentru Europa a Organizației Națiunilor Unite (CEE-ONU)

               WP.29 oferă un cadru unic pentru armonizarea la nivel mondial a regulamentelor privind vehiculele. WP.29 este un grup de lucru permanent în sistemul instituțional al Organizației Națiunilor Unite, cu un mandat specific și un regulament de procedură propriu. Acesta funcționează ca un forum mondial care permite discuții libere cu privire la regulamentele privind autovehiculele și la punerea în aplicare a Acordului din 1958 revizuit și a Acordului paralel. Orice membru al ONU și orice organizație de integrare economică regională înființată de membrii ONU pot participa pe deplin la activitățile WP.29 și pot deveni parte contractantă la acordurile privind vehiculele administrate de WP.29. Uniunea Europeană este parte la aceste acorduri
                  1
               .

               Grupul de lucru WP.29 al CEE-ONU se reunește de trei ori pe an, în martie, iunie și noiembrie. Pentru a reflecta progresul tehnic, la fiecare reuniune, WP.29 poate adopta:

               noi regulamente ONU;

               noi rezoluții ONU;

               noi RTM ONU;

               modificări ale regulamentelor și rezoluțiilor ONU în temeiul Acordului din 1958 revizuit, precum și

               modificări ale RTM ONU și ale rezoluțiilor ONU în temeiul Acordului paralel.

               Înainte de fiecare reuniune a WP.29, organismele subsidiare specializate ale WP.29 discută aceste modificări la nivel tehnic.

               Ulterior, WP.29 poate adopta propuneri:

               prin majoritate calificată a părților contractante prezente și care votează propuneri în temeiul Acordului din 1958 revizuit, sau

               printr-un vot prin consens al părților contractante prezente și care votează propuneri în temeiul Acordului paralel.

               Înainte de fiecare reuniune a WP.29, o decizie a Consiliului în temeiul articolului 218 alineatul (9) din Tratatul privind funcționarea Uniunii Europene (TFUE) stabilește poziția care urmează să fie adoptată în numele Uniunii cu privire la:

               noi regulamente ONU, RTM ONU și rezoluții ONU, precum și la

               amendamente, completări și rectificări ale regulamentelor ONU, RTM ONU și rezoluțiilor ONU.

               2.3.Actul avut în vedere al WP.29

               În perioada 21-24 iunie 2022, în cadrul celei de a 187-a sesiuni, WP.29 poate adopta:

               propuneri de modificare a Regulamentelor ONU nr. 12, 13, 13-H, 22, 24, 48, 49, 51, 53, 54, 74, 79, 85, 86, 90, 100, 106, 109, 117, 127, 129, 131, 135, 136, 137, 141, 145, 148, 149, 150, 157 și 162;

               o propunere de modificare a Regulamentului tehnic mondial (RTM) ONU nr. 2;

               o propunere pentru un nou regulament ONU privind avertizarea la mersul înapoi;

               o propunere pentru un nou RTM ONU privind durabilitatea dispozitivelor de control al poluării pentru vehiculele cu două și trei roți;

               o propunere pentru o nouă rezoluție consolidată privind măsurarea numărului de particule ultra-fine din gazele de evacuare pentru vehiculele grele, precum și

               o propunere de autorizare pentru elaborarea amendamentului 4 la RTM ONU nr. 3;

               3.POZIȚIA CARE URMEAZĂ SĂ FIE ADOPTATĂ ÎN NUMELE UNIUNII

               Sistemul WP.29 consolidează sistemul internațional de armonizare a standardelor privind vehiculele. Acordul din 1958 revizuit joacă un rol esențial în atingerea acestui obiectiv. Producătorii din UE pot utiliza un set comun de regulamente privind omologarea de tip, știind că părțile contractante le vor recunoaște produsele ca fiind conforme cu legislația lor națională.

               Acest sistem a permis ca Regulamentul (CE) nr. 661/2009 privind siguranța generală a autovehiculelor să abroge peste 50 de directive ale UE și să le înlocuiască cu regulamentele corespunzătoare elaborate în cadrul Acordului din 1958 revizuit.

               Regulamentul (UE) 2018/858 al Parlamentului European și al Consiliului
                  2
                urmează o abordare similară. Acesta stabilește dispozițiile administrative și cerințele tehnice privind omologarea de tip și introducerea pe piață a tuturor vehiculelor, sistemelor, componentelor și unităților tehnice separate noi. Acest regulament a încorporat regulamentele adoptate în temeiul Acordului din 1958 revizuit în sistemul de omologare UE de tip, fie ca cerințe pentru omologarea de tip, fie ca alternative la legislația Uniunii.

               După adoptarea de către WP.29 a unei propuneri de regulament ONU nou sau de modificare a unui regulament ONU, secretarul executiv al CEE-ONU notifică actul corespunzător părților contractante. Cu excepția cazului în care anumite părți contractante, constituite într-o minoritate de blocare, obiectează în termen de 6 luni, actul intră în vigoare. Apoi, fiecare parte contractantă poate transpune actul în normele sale naționale aplicabile. În UE, publicarea actului în Jurnalul Oficial al UE finalizează procesul de transpunere.

               Este necesar să se stabilească poziția Uniunii cu privire la următoarele acte:

               –propuneri de modificare a Regulamentelor ONU nr. 12, 13, 13-H, 22, 24, 48, 49, 51, 53, 54, 74, 79, 85, 86, 90, 100, 106, 109, 117, 127, 129, 131, 135, 136, 137, 141, 145, 148, 149, 150, 157 și 162 în vederea actualizării dispozițiilor privind:

               –mecanismul de direcție;

               –sistemele de frânare pentru vehicule grele;

               –sistemele de frânare pentru autoturisme;

               –vizierele și căștile de protecție;

               –poluanții vizibili, măsurarea puterii motoarelor cu aprindere prin comprimare (emisiile diesel);

               –instalarea dispozitivelor de iluminat și de semnalizare luminoasă;

               –emisiile motoarelor cu aprindere prin compresie și ale motoarelor cu aprindere prin scânteie (GPL și GNC);

               –emisiile sonore ale vehiculelor din categoriile M și N;

               –instalarea dispozitivelor de iluminat și de semnalizare luminoasă pentru vehicule de tip L3;

               –pneurile pentru vehicule comerciale și remorcile lor;

               –instalarea dispozitivelor de iluminat și de semnalizare luminoasă (mopeduri);

               –echipamentul de direcție;

               –măsurarea puterii nete și a puterii timp de 30 de minute;

               –instalarea dispozitivelor de iluminat și de semnalizare luminoasă la tractoare agricole;

               –piesele de schimb pentru sistemul de frânare;

               –vehiculele cu grup motopropulsor electric;

               –pneurile pentru vehicule agricole;

               –anvelopele reșapate pentru vehicule comerciale și remorcile acestora;

               –rezistența la rulare a pneurilor, zgomotul de rulare și aderența pe suprafețele umede;

               –siguranța pietonilor;

               –sistemele îmbunătățite de siguranță pentru copii;

               –sistemele avansate de frânare de urgență;

               –coliziunea laterală cu un stâlp;

               –vehiculele electrice din categoria L;

               –coliziunea frontală cu accent pe sistemele de fixare;

               –sistemele de monitorizare a presiunii în pneuri;

               –sistemele de ancorare ISOFIX, ancorajele superioare ISOFIX și pozițiile de ședere i-Size;

               –dispozitivele de semnalizare luminoasă;

               –dispozitivele de iluminare a drumului;

               –dispozitivele retroreflectorizante;

               –sistemele automatizate de menținere a benzii de circulație, precum și

               –dispozitivele de imobilizare;

               –o propunere de modificare a RTM ONU nr. 2 în vederea actualizării dispozițiilor privind ciclul de încercare pentru emisiile motocicletelor armonizat la nivel mondial;

               –o propunere pentru un nou regulament ONU privind avertizarea la mersul înapoi;

               –o propunere pentru un nou RTM ONU privind durabilitatea dispozitivelor de control al poluării pentru vehiculele cu două și trei roți, precum și

               –o propunere pentru o nouă rezoluție consolidată privind măsurarea numărului de particule ultra-fine din gazele de evacuare pentru vehiculele grele.

               WP.29 intenționează să voteze cu privire la aceste propuneri în cadrul reuniunii sale din 21-24 iunie 2022.

               În plus, este necesar să se stabilească poziția Uniunii cu privire la:

               –o propunere de autorizare pentru elaborarea amendamentului 4 la RTM ONU nr. 3 privind sistemul de frânare pentru motociclete;

               –propuneri de orientări, recomandări și noi metode de încercare pentru sistemele de conducere automată;

               –propuneri de dispoziții privind securitatea cibernetică și actualizările de software;

               –o propunere de amendamente la documentul de interpretare privind securitatea cibernetică, precum și

               –o propunere de amendamente la „caietul de sarcini și orientările privind aplicarea pentru modulul identificatorului unic”.

               Uniunea ar trebui să sprijine actele de mai sus, deoarece acestea sunt conforme cu politica Uniunii privind piața unică în industria autovehiculelor și sunt în concordanță cu politicile Uniunii în domeniile transporturilor, climei și energiei.

               Toate aceste acte au un impact deosebit de pozitiv asupra competitivității sectorului autovehiculelor și asupra comerțului internațional ale UE. Votul în favoarea acestor acte ar favoriza progresul tehnologic, ar oferi economii de scară, ar preveni fragmentarea pieței unice și ar garanta faptul că standardele din domeniul autovehiculelor sunt aplicate în același mod în întreaga Uniune.

               Expertiza externă nu este relevantă pentru prezenta propunere. Cu toate acestea, Comitetul tehnic pentru autovehicule va examina această propunere.

               4.TEMEIUL JURIDIC

               4.1.Temeiul juridic procedural

               4.1.1.Principii

               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării de către Consiliu a unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului.”

               Conceptul de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză. De asemenea, conceptul de „acte cu efecte juridice” include instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”
                  3
               .

               4.1.2.Aplicarea la cazul în discuție

               WP.29 este un organism în cadrul căruia părțile contractante ale CEE-ONU discută punerea în aplicare a Acordului din 1958 revizuit și a Acordului paralel.

               Actele pe care WP.29 este invitat să le adopte sunt acte cu efecte juridice.

               Regulamentele ONU din cadrul actului avut în vedere vor fi obligatorii pentru Uniune. Împreună cu RTM ONU și cu rezoluțiile ONU, acestea vor putea influența în mod decisiv conținutul legislației UE în domeniul omologării de tip a vehiculelor.

               Actele avute în vedere nu completează cadrul instituțional al acordului și nu îl modifică.

               Prin urmare, temeiul juridic procedural al deciziei propuse este articolul 218 alineatul (9) din TFUE.

               4.2.Temeiul juridic material

               4.2.1
                     Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care se adoptă o poziție în numele Uniunii.

               Actul avut în vedere poate avea două obiective sau elemente, dintre care unul poate fi identificat ca fiind principal, iar celălalt ca având un caracter accesoriu. În acest caz, decizia adoptată în temeiul articolului 218 alineatul (9) din TFUE trebuie să se bazeze pe un singur temei juridic material, respectiv cel impus de obiectivul sau de elementul principal sau predominant.

               4.2.2.
                     Aplicarea la cazul în discuție

               Obiectivul principal și conținutul actului avut în vedere se referă la apropierea legislativă. Prin urmare, temeiul juridic material al deciziei propuse este articolul 114 din TFUE.

               4.3.Concluzie

               Temeiul juridic al deciziei propuse trebuie să fie articolul 114 din TFUE, coroborat cu articolul 218 alineatul (9) din TFUE.

               2022/0168 (NLE)

               Propunere de

               DECIZIE A CONSILIULUI

               privind poziția care urmează să fie adoptată în numele Uniunii Europene în cadrul Forumului mondial pentru armonizarea regulamentelor privind vehiculele al Comisiei Economice pentru Europa a Organizației Națiunilor Unite în ceea ce privește propunerile de modificare a Regulamentelor ONU nr. 12, 13, 13-H, 22, 24, 48, 49, 51, 53, 54, 74, 79, 85, 86, 90, 100, 106, 109, 117, 127, 129, 131, 135, 136, 137, 141, 145, 148, 149, 150, 157 și 162, în ceea ce privește o propunere de modificare a Regulamentului tehnic mondial (RTM) nr. 2 al ONU, în ceea ce privește o propunere pentru un nou regulament ONU privind avertizarea la mersul înapoi, în ceea ce privește o propunere pentru un nou RTM ONU privind durabilitatea dispozitivelor de control al poluării pentru vehiculele cu două și trei roți, în ceea ce privește o propunere pentru o nouă rezoluție consolidată privind măsurarea numărului de particule ultra-fine din gazele de evacuare pentru vehiculele grele și în ceea ce privește o propunere de autorizare pentru elaborarea amendamentului 4 la RTM ONU nr. 3

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 114 coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Prin Decizia 97/836/CE a Consiliului
                  4
               , Uniunea a aderat la Acordul Comisiei Economice pentru Europa a Organizației Națiunilor Unite (CEE-ONU) privind adoptarea de specificații tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza specificațiilor respective („Acordul din 1958 revizuit”). Acordul din 1958 revizuit a intrat în vigoare la 24 martie 1998.

               (2)Prin Decizia 2000/125/CE a Consiliului
                  5
               , Uniunea a aderat la Acordul privind stabilirea de regulamente tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți („Acordul paralel”). Acordul paralel a intrat în vigoare la 15 februarie 2000.

               (3)Regulamentul (UE) 2018/858 al Parlamentului European și al Consiliului
                  6
                stabilește dispozițiile administrative și cerințele tehnice privind omologarea de tip și introducerea pe piață a tuturor vehiculelor, sistemelor, componentelor și unităților tehnice separate noi. Acest regulament a încorporat regulamentele adoptate în temeiul Acordului din 1958 revizuit („regulamentele ONU”) în sistemul de omologare UE de tip, fie ca cerințe pentru omologarea de tip, fie ca alternative la legislația Uniunii.

               (4)În temeiul articolului 1 din Acordul din 1958 revizuit și al articolului 6 din Acordul paralel, Forumul mondial CEE-ONU pentru armonizarea regulamentelor privind vehiculele (WP.29) poate adopta propuneri de modificare a regulamentelor ONU, a RTM ONU și a rezoluțiilor ONU, precum și propuneri de noi regulamente ONU, RTM ONU și rezoluții ONU privind omologarea vehiculelor. În plus, în temeiul respectivelor dispoziții, WP.29 al CEE-ONU poate adopta propuneri de autorizări pentru elaborarea de amendamente la RTM ONU sau pentru elaborarea unor noi RTM ONU și propuneri de prelungire a mandatelor pentru RTM ONU.

               (5)În perioada 21-24 iunie 2022, în cadrul celei de a 187-a sesiuni a Forumului mondial CEE-ONU pentru armonizarea regulamentelor privind vehiculele, WP.29 poate adopta: propuneri de modificare a Regulamentelor ONU nr. 12, 13, 13-H, 22, 24, 48, 49, 51, 53, 54, 74, 79, 85, 86, 90, 100, 106, 109, 117, 127, 129, 131, 135, 136, 137, 141, 145, 148, 149, 150, 157 și 162; o propunere de modificare a Regulamentului tehnic mondial (RTM) ONU nr. 2; o propunere pentru un nou regulament ONU privind avertizarea la mersul înapoi; o propunere pentru un nou RTM ONU privind durabilitatea dispozitivelor de control al poluării pentru vehiculele cu două și trei roți și o propunere pentru o nouă rezoluție consolidată privind măsurarea numărului de particule ultra-fine din gazele de evacuare pentru vehiculele grele. În plus, WP.29 al CEE-ONU urmează să adopte o propunere de autorizare pentru elaborarea amendamentului 4 la RTM ONU nr. 3 privind sistemul de frânare pentru motociclete.

               (6)Regulamentele ONU vor fi obligatorii pentru Uniune. Împreună cu RTM ONU și cu rezoluțiile ONU, acestea vor influența în mod decisiv conținutul legislației Uniunii în domeniul omologării de tip a vehiculelor. Prin urmare, este oportun să se stabilească poziția care urmează să fie adoptată în numele Uniunii în cadrul WP.29 cu privire la adoptarea propunerilor respective.

               (7)Pentru a reflecta experiența acumulată și evoluțiile tehnice, este necesară modificarea sau completarea cerințelor referitoare la anumite aspecte sau caracteristici cuprinse în Regulamentele ONU nr. 12, 13, 13-H, 22, 24, 48, 49, 51, 53, 54, 74, 79, 85, 86, 90, 100, 106, 109, 117, 127, 129, 131, 135, 136, 137, 141, 145, 148, 149, 150, 157, 162 și în Regulamentul tehnic mondial (RTM) nr. 2 al ONU.

               (8)Pentru a reflecta progresul tehnic și pentru a îmbunătăți siguranța vehiculelor și a reduce amprenta de mediu, trebuie adoptate un nou regulament ONU privind avertizarea la mersul înapoi, un nou RTM ONU privind durabilitatea dispozitivelor de control al poluării pentru vehiculele cu două și trei roți și o nouă rezoluție consolidată privind măsurarea numărului de particule ultra-fine din gazele de evacuare pentru vehiculele grele.

               ADOPTĂ PREZENTA DECIZIE:

               Articolul 1

               Poziția care urmează să fie adoptată în numele Uniunii în cadrul celei de a 187-a sesiuni a Forumului mondial CEE-ONU pentru armonizarea regulamentelor privind vehiculele, care va avea loc în perioada 21-24 iunie 2022, este de a vota în favoarea propunerilor enumerate în anexa la prezenta decizie.

               Articolul 2

               Prezenta decizie se adresează Comisiei.

               Adoptată la Bruxelles,

                     Președintele

                     Pentru Consiliu,

                     Președintele

                     (1)

                        Decizia 97/836/CE a Consiliului din 27 noiembrie 1997 în vederea aderării Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („Acordul revizuit din 1958”) (JO L 346, 17.12.1997, p. 78).Decizia 2000/125/CE a Consiliului din 31 ianuarie 2000 referitoare la încheierea Acordului privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți („acord paralel”) (JO L 35, 10.2.2000, p. 12).

                     (2)

                        Regulamentul (UE) 2018/858 al Parlamentului European și al Consiliului din 30 mai 2018 privind omologarea și supravegherea pieței autovehiculelor și remorcilor acestora, precum și ale sistemelor, componentelor și unităților tehnice separate destinate vehiculelor respective, de modificare a Regulamentelor (CE) nr. 715/2007 și (CE) nr. 595/2009 și de abrogare a Directivei 2007/46/CE (JO L 151, 14.6.2018, p. 1).

                     (3)

                        Hotărârea Curții de Justiție din 7 octombrie 2014, Germania/Consiliu, C-399/12, ECLI:EU:C:2014:2258, punctele 61-64.

                     (4)

                        Decizia 97/836/CE a Consiliului din 27 noiembrie 1997 în vederea aderării Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („Acordul revizuit din 1958”) (JO L 346, 17.12.1997, p. 78).

                     (5)

                        Decizia 2000/125/CE a Consiliului din 31 ianuarie 2000 referitoare la încheierea Acordului privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți („acord paralel”) (JO L 35, 10.2.2000, p. 12).

                     (6)

                        Regulamentul (UE) 2018/858 al Parlamentului European și al Consiliului din 30 mai 2018 privind omologarea și supravegherea pieței autovehiculelor și remorcilor acestora, precum și ale sistemelor, componentelor și unităților tehnice separate destinate vehiculelor respective, de modificare a Regulamentelor (CE) nr. 715/2007 și (CE) nr. 595/2009 și de abrogare a Directivei 2007/46/CE (JO L 151, 14.6.2018, p. 1).

    ---documentbreak---

               COMISIA EUROPEANĂ
            Bruxelles, 31.5.2022
            COM(2022) 246 final

            ANEXĂ
            la
            Propunerea de Decizie a Consiliului
            privind poziția care urmează să fie adoptată în numele Uniunii Europene în cadrul Forumului mondial pentru armonizarea regulamentelor privind vehiculele al Comisiei Economice pentru Europa a Organizației Națiunilor Unite în ceea ce privește propunerile de modificare a Regulamentelor ONU nr. 12, 13, 13-H, 22, 24, 48, 49, 51, 53, 54, 74, 79, 85, 86, 90, 100, 106, 109, 117, 127, 129, 131, 135, 136, 137, 141, 145, 148, 149, 150, 157 și 162, în ceea ce privește o propunere de modificare a Regulamentului tehnic mondial (RTM) nr. 2 al ONU, în ceea ce privește o propunere pentru un nou regulament ONU privind avertizarea la mersul înapoi, în ceea ce privește o propunere pentru un nou RTM ONU privind durabilitatea dispozitivelor de control al poluării pentru vehiculele cu două și trei roți, în ceea ce privește o propunere pentru o nouă rezoluție consolidată privind măsurarea numărului de particule ultra-fine din gazele de evacuare pentru vehiculele grele și în ceea ce privește o propunere de autorizare pentru elaborarea amendamentului 4 la RTM ONU nr. 3

               ANEXĂ

                        Regulamentul nr.

                        Titlul punctului de pe ordinea de zi

                        Referința documentului
                           1

                        12

                        Propunere pentru seria de amendamente 05 la Regulamentul ONU nr. 12 (Mecanismul de direcție)

                        CEE/TRANS/WP.29/GRSP/70, punctul 8, pe baza CEE/TRANS/WP.29/GRSP/2021/18, astfel cum a fost modificat prin anexa II la raport.

                        CEE/TRANS/WP.29/2022/69

                        13

                        Propunerea de completare 19 la seria de amendamente 11 la Regulamentul ONU nr. 13 (Sisteme de frânare pentru vehicule grele)

                        CEE/TRANS/WP.29/GRVA/12, punctul 82, pe baza CEE/TRANS/WP.29/GRVA/2022/9

                        CEE/TRANS/WP.29/2022/77

                        13

                        Propunerea de completare 1 la seria de amendamente 12 la Regulamentul ONU nr. 13 (Sisteme de frânare pentru vehicule grele)

                        CEE/TRANS/WP.29/GRVA/12, punctul 82, pe baza CEE/TRANS/WP.29/GRVA/2022/9

                        CEE/TRANS/WP.29/2022/78

                        13-H

                        Propunere pentru completarea 4 la Regulamentul ONU nr. 13-H (Sisteme de frânare pentru vehicule ușoare)

                        CEE/TRANS/WP.29/GRVA/12, punctul 83, pe baza CEE/TRANS/WP.29/GRVA/2022/10, astfel cum a fost modificat prin GRVA-12-24

                        CEE/TRANS/WP.29/2022/79

                        22

                        Propunerea de completare 2 la seria de amendamente 06 la Regulamentul ONU nr. 22 (Căști de protecție)

                        CEE/TRANS/WP.29/GRSP/70, punctul 16, pe baza CEE/TRANS/WP.29/GRSP/2021/24, astfel cum a fost modificat prin anexa III la raport.

                        CEE/TRANS/WP.29/2022/63

                        24

                        Propunere pentru completarea 8 la seria de amendamente 03 la Regulamentul ONU nr. 24 [Poluanți vizibili, măsurarea puterii motorului cu aprindere prin comprimare (emisii diesel)]

                        CEE/TRANS/WP.29/GRPE/85, punctul 35, pe baza CEE/TRANS/WP.29/GRPE/2022/4

                        CEE/TRANS/WP.29/2022/73

                        48

                        Propunerea de completare 16 la seria de amendamente 06 la Regulamentul ONU nr. 48 (Instalarea dispozitivelor de iluminat și de semnalizare luminoasă)

                        CEE/TRANS/WP.29/GRE/85, punctele 17, 31 și 33, pe baza CEE/TRANS/WP.29/GRE/2021/16 astfel cum a fost modificat prin GRE-85-23, CEE/TRANS/WP.29/GRE/2021/18 astfel cum a fost modificat prin GRE-85-33 și CEE/TRANS/WP.29/GRE/2020/5/Rev.2 astfel cum a fost modificat prin GRE-85-26

                        CEE/TRANS/WP.29/2022/89

                        48

                        Propunerea de completare 3 la seria de amendamente 07 la Regulamentul ONU nr. 48 (Instalarea dispozitivelor de iluminat și de semnalizare luminoasă)

                        CEE/TRANS/WP.29/GRE/85, punctele 17, 31 și 33, pe baza CEE/TRANS/WP.29/GRE/2021/16 astfel cum a fost modificat prin GRE-85-23, CEE/TRANS/WP.29/GRE/2021/18 astfel cum a fost modificat prin GRE-85-33 și CEE/TRANS/WP.29/GRE/2020/5/Rev.2, astfel cum a fost modificat prin GRE-85-26

                        CEE/TRANS/WP.29/2022/90

                        48

                        Propunerea de completare 1 la seria de amendamente 08 la Regulamentul ONU nr. 48 (Instalarea dispozitivelor de iluminat și de semnalizare luminoasă)

                        CEE/TRANS/WP.29/GRE/85, punctele 17, 31 și 33, pe baza CEE/TRANS/WP.29/GRE/2021/16 astfel cum a fost modificat prin GRE-85-23, CEE/TRANS/WP.29/GRE/2021/18 astfel cum a fost modificat prin GRE-85-33 și CEE/TRANS/WP.29/GRE/2020/5/Rev.2 astfel cum a fost modificat prin GRE-85-26

                        CEE/TRANS/WP.29/2022/91

                        48

                        Propunerea de completare 8 la seria de amendamente 03 la Regulamentul ONU nr. 48 (Instalarea dispozitivelor de iluminat și de semnalizare luminoasă)

                        CEE/TRANS/WP.29/GRE/85, punctul 20, pe baza CEE/TRANS/WP.29/GRE/2021/17, astfel cum a fost modificat prin GRE-85-12 și punctul 19 din raport

                        CEE/TRANS/WP.29/2022/95

                        48

                        Propunerea de completare 21 la seria de amendamente 04 la Regulamentul ONU nr. 48 (Instalarea dispozitivelor de iluminat și de semnalizare luminoasă)

                        CEE/TRANS/WP.29/GRE/85, punctul 20, pe baza CEE/TRANS/WP.29/GRE/2021/17, astfel cum a fost modificat prin GRE-85-12 și punctul 19 din raport

                        CEE/TRANS/WP.29/2022/96

                        48

                        Propunerea de completare 16 la seria de amendamente 05 la Regulamentul ONU nr. 48 (Instalarea dispozitivelor de iluminat și de semnalizare luminoasă)

                        CEE/TRANS/WP.29/GRE/85, punctul 20, pe baza CEE/TRANS/WP.29/GRE/2021/17, astfel cum a fost modificat prin GRE-85-12 și punctul 19 din raport

                        CEE/TRANS/WP.29/2022/97

                        49

                        Propunerea de completare 1 la seria de amendamente 07 la Regulamentul ONU nr. 49 [Emisiile motoarelor cu aprindere prin compresie și ale motoarelor cu aprindere prin scânteie (GPL și GNC)]

                        CEE/TRANS/WP.29/GRPE/85, punctul 29, pe baza CEE/TRANS/WP.29/GRPE/2022/3 și GRPE-85-47 astfel cum a fost modificat prin anexa IV

                        CEE/TRANS/WP.29/2022/74

                        51

                        Propunerea de completare 7 la seria de amendamente 03 la Regulamentul ONU nr. 51 (Emisii sonore ale vehiculelor din categoriile M și N)

                        CEE/TRANS/WP.29/GRBP/72 și CEE/TRANS/WP.29/GRBP/73, pe baza CEE/TRANS/WP.29/GRBP/2021/22 astfel cum a fost modificat de punctul 5 din CEE/TRANS/WP.29/GRBP/72, CEE/TRANS/WP.29/GRBP/2022/4 astfel cum a fost modificat prin GRBP-75-37, CEE/TRANS/WP.29/GRBP/2022/3 astfel cum a fost modificat prin GRBP-75-36 și punctul 4 din CEE/TRANS/WP.29/GRBP/73, CEE/TRANS/WP.29/GRBP/2022/8 astfel cum a fost modificat de punctul 6 din CEE/TRANS/WP.29/GRBP/73, GRBP-74-40 astfel cum a fost modificat de punctul 9 din CEE/TRANS/WP.29/GRBP/73

                        CEE/TRANS/WP.29/2022/84

                        53

                        Propunerea de completare 23 la seria de amendamente 01 la Regulamentul ONU nr. 53 (Instalarea dispozitivelor de iluminat și de semnalizare luminoasă pentru vehiculele de tip L3)

                        CEE/TRANS/WP.29/GRE/85 punctul 23 și CEE/TRANS/WP.29/GRE/83 punctul 36, pe baza CEE/TRANS/WP.29/GRE/2021/19 și CEE/TRANS/WP.29/GRE/2020/13/Rev.1 astfel cum a fost modificat prin GRE-83-51

                        CEE/TRANS/WP.29/2022/98

                        53

                        Propunerea de completare 6 la seria de amendamente 02 la Regulamentul ONU nr. 53 (Instalarea dispozitivelor de iluminat și de semnalizare luminoasă pentru vehiculele de tip L3)

                        CEE/TRANS/WP.29/GRE/85 punctul 24 și CEE/TRANS/WP.29/GRE/83 punctul 36, pe baza CEE/TRANS/WP.29/GRE/2021/20 și CEE/TRANS/WP.29/GRE/2020/13/Rev.1 astfel cum a fost modificat prin GRE-83-51

                        CEE/TRANS/WP.29/2022/99

                        53

                        Propunerea de completare 3 la seria de amendamente 03 la Regulamentul ONU nr. 53 (Instalarea dispozitivelor de iluminat și de semnalizare luminoasă pentru vehiculele de tip L3)

                        CEE/TRANS/WP.29/GRE/85 punctul 24 și CEE/TRANS/WP.29/GRE/83 punctul 36, pe baza CEE/TRANS/WP.29/GRE/2021/20 și CEE/TRANS/WP.29/GRE/2020/13/Rev.1 astfel cum a fost modificat prin GRE-83-51

                        CEE/TRANS/WP.29/2022/100

                        54

                        Propunerea de completare 25 la seria originală de amendamente la Regulamentul ONU nr. 54 (Pneuri pentru vehiculele comerciale și remorcile acestora)

                        CEE/TRANS/WP.29/GRBP/73, pe baza CEE/TRANS/WP.29/GRBP/2022/6 și CEE/TRANS/WP.29/GRBP/2021/13, astfel cum a fost modificat prin GRBP-75-31-Rev.2

                        CEE/TRANS/WP.29/2022/85

                        74

                        Propunere de completare 14 la seria de amendamente 01 la Regulamentul ONU nr. 74 (Instalarea dispozitivelor de iluminat și de semnalizare luminoasă pentru mopeduri)

                        CEE/TRANS/WP.29/GRE/85, punctul 25, pe baza CEE/TRANS/WP.29/GRE/2021/21

                        CEE/TRANS/WP.29/2022/101

                        74

                        Propunere de completare 2 la seria de amendamente 02 la Regulamentul ONU nr. 74 (Instalarea dispozitivelor de iluminat și de semnalizare luminoasă pentru mopeduri)

                        CEE/TRANS/WP.29/GRE/85, punctul 25, pe baza CEE/TRANS/WP.29/GRE/2021/21

                        CEE/TRANS/WP.29/2022/102

                        79

                        Propunerea de completare 8 la seria de amendamente 03 la Regulamentul ONU nr. 79 (Echipamentul de direcție)

                        CEE/TRANS/WP.29/GRVA/12, punctele 65-66, pe baza CEE/TRANS/WP.29/GRVA/2022/6, astfel cum a fost modificat prin GRVA-12-43 și CEE/TRANS/WP.29/GRVA/2021/11, astfel cum a fost modificat prin GRVA-12-19

                        CEE/TRANS/WP.29/2022/80

                        79

                        Propunerea de completare 3 la seria de amendamente 04 la Regulamentul ONU nr. 79 (Echipamentul de direcție)

                        CEE/TRANS/WP.29/GRVA/12, punctele 65-66, pe baza CEE/TRANS/WP.29/GRVA/2022/6, astfel cum a fost modificat prin GRVA-12-43 și CEE/TRANS/WP.29/GRVA/2021/11, astfel cum a fost modificat prin GRVA-12-19

                        CEE/TRANS/WP.29/2022/81

                        85

                        Propunere de completare 11 la Regulamentul ONU nr. 85 (Măsurarea puterii nete și a puterii timp de 30 de minute)

                        CEE/TRANS/WP.29/GRPE/85, punctul 37, pe baza CEE/TRANS/WP.29/GRPE/2022/5 astfel cum a fost modificat prin GRPE-85-11 și în cursul sesiunii, reprodus în anexa V

                        CEE/TRANS/WP.29/2022/75

                        86

                        Propunerea de completare 4 la seria de amendamente 01 la Regulamentul ONU nr. 86 (Instalarea dispozitivelor de iluminat și de semnalizare luminoasă pentru vehiculele agricole)

                        CEE/TRANS/WP.29/GRE/85, punctul 26, pe baza CEE/TRANS/WP.29/GRE/2021/22

                        CEE/TRANS/WP.29/2022/103

                        86

                        Propunerea de completare 1 la seria de amendamente 02 la Regulamentul ONU nr. 86 (Instalarea dispozitivelor de iluminat și de semnalizare luminoasă pentru vehiculele agricole)

                        CEE/TRANS/WP.29/GRE/85, punctul 26, pe baza CEE/TRANS/WP.29/GRE/2021/22

                        CEE/TRANS/WP.29/2022/104

                        90

                        Propunere de completare 9 la seria de amendamente 02 la Regulamentul ONU nr. 90 (Piese de schimb pentru sistemul de frânare)

                        CEE/TRANS/WP.29/GRVA/12, punctul 90, pe baza CEE/TRANS/WP.29/GRVA/2021/29, astfel cum a fost modificat prin GRVA-12-16

                        CEE/TRANS/WP.29/2022/82

                        100

                        Propunerea de completare 2 la seria 03 de amendamente la Regulamentul ONU nr. 100 (Vehicule cu propulsie electrică)

                        CEE/TRANS/WP.29/GRSP/70, punctul 17, pe baza GRSP-70-26 astfel cum a fost reprodus în anexa IV la raport

                        CEE/TRANS/WP.29/2022/64

                        106

                        Propunere de completare 20 la seria originală de amendamente la Regulamentul ONU nr. 106 (Pneuri pentru vehiculele agricole și remorcile acestora)

                        CEE/TRANS/WP.29/GRBP/73, pe baza CEE/TRANS/WP.29/GRBP/2022/7

                        CEE/TRANS/WP.29/2022/86

                        109

                        Propunerea de completare 11 la Regulamentul ONU nr. 109 (Anvelope reșapate pentru vehicule comerciale și remorcile acestora) revizia 1

                        CEE/TRANS/WP.29/GRBP/72, punctele 18 și 19, pe baza CEE/TRANS/WP.29/GRBP/2021/18 și CEE/TRANS/WP.29/GRBP/2021/16 astfel cum a fost modificat prin anexa IV la raport

                        CEE/TRANS/WP.29/2022/7/Rev.1

                        117

                        Propunere pentru o nouă serie de amendamente 03 la Regulamentul ONU nr. 117 (Rezistența la rulare a pneurilor, zgomotul de rulare și aderența pe suprafețele umede)

                        CEE/TRANS/WP.29/GRBP/72, punctul 23 și CEE/TRANS/WP.29/GRBP/73, pe baza GRBP-74-33-Rev.1, CEE/TRANS/WP.29/GRBP/2021/17 astfel cum a fost modificat prin GRBP-74-31-Rev.1 și GRBP-75- 25-Rev.1

                        CEE/TRANS/WP.29/2022/83

                        127

                        Propunere pentru seria de amendamente 03 la Regulamentul ONU nr. 127 (Siguranța pietonilor)

                         CEE/TRANS/WP.29/GRSP/70, punctul 18, pe baza CEE/TRANS/WP.29/GRSP/2021/28 astfel cum a fost modificat prin anexa V la raport

                        CEE/TRANS/WP.29/2022/70

                        129

                        Propunere pentru completarea 7 la seria de amendamente 03 la Regulamentul ONU nr. 129 (Sisteme îmbunătățite de siguranță pentru copii)

                        CEE/TRANS/WP.29/GRSP/70, punctul 20, pe baza CEE/TRANS/WP.29/GRSP/2021/7 astfel cum a fost modificat prin anexa VI la raport

                        CEE/TRANS/WP.29/2022/65

                        131

                        Propunere pentru seria de amendamente 02 la Regulamentul ONU nr. 131 (Sistemul avansat de frânare de urgență)

                        CEE/TRANS/WP.29/GRVA/12, punctul 72, pe baza CEE/TRANS/WP.29/GRVA/2022/7, astfel cum a fost modificat prin GRVA-12-49 (reprodus în GRVA-12-50/Rev.1)

                        CEE/TRANS/WP.29/2022/76

                        135

                        Propunere pentru seria de amendamente 02 la Regulamentul ONU nr. 135 (Coliziunea laterală cu un stâlp)

                        CEE/TRANS/WP.29/GRSP/70, punctul 23, pe baza CEE/TRANS/WP.29/GRSP/2021/21 nemodificat

                        CEE/TRANS/WP.29/2022/71

                        136

                        Propunere pentru seria de amendamente 01 la Regulamentul ONU nr. 136 (Vehicule electrice din categoria L)

                        CEE/TRANS/WP.29/GRSP/70, punctul 24, pe baza CEE/TRANS/WP.29/GRSP/2021/22, astfel cum a fost modificat prin anexa VII la raport

                        CEE/TRANS/WP.29/2022/72

                        137

                        Propunere de completare 4 la seria de amendamente 01 la Regulamentul ONU nr. 137 (Coliziunea frontală cu accent pe sistemele de fixare)

                        CEE/TRANS/WP.29/GRSP/70, punctul 26, pe baza CEE/TRANS/WP.29/GRSP/2021/23, nemodificat

                        CEE/TRANS/WP.29/2022/66

                        137

                        Propunere de completare 3 la seria de amendamente 02 la Regulamentul ONU nr. 137 (Coliziunea frontală cu accent pe sistemele de fixare)

                        CEE/TRANS/WP.29/GRSP/70, punctul 26, pe baza CEE/TRANS/WP.29/GRSP/2021/23, nemodificat

                        CEE/TRANS/WP.29/2022/67

                        141

                        Propunere pentru completarea 2 la seria de amendamente 01 la Regulamentul ONU nr. 141 (Sistem de monitorizare a presiunii în pneuri)

                        CEE/TRANS/WP.29/GRBP/73, pe baza CEE/TRANS/WP.29/GRBP/2022/2 astfel cum a fost modificat prin GRBP-75-10 și GRBP-75-33

                        CEE/TRANS/WP.29/2022/87

                        145

                        Propunere pentru completarea 2 la versiunea originală a Regulamentului ONU nr. 145 (Sistemele de ancorare ISOFIX, ancorajele superioare ISOFIX și i-Size)

                        CEE/TRANS/WP.29/GRSP/70, punctul 27, pe baza CEE/TRANS/WP.29/GRSP/2021/27 nemodificat

                        CEE/TRANS/WP.29/2022/68

                        148

                        Propunere pentru seria de amendamente 01 la Regulamentul ONU nr. 148 (Dispozitive de semnalizare luminoasă)

                        CEE/TRANS/WP.29/GRE/85, punctele 9 și 33, pe baza CEE/TRANS/WP.29/GRE/2021/13, astfel cum a fost modificat prin GRE-85-09 și GRE-85-13, și CEE/TRANS/WP.29/GRE/2020/5/Rev.2, astfel cum a fost modificat prin GRE-85-26

                        CEE/TRANS/WP.29/2022/92

                        149

                        Propunere pentru seria de amendamente 01 la Regulamentul ONU nr. 149 (Dispozitive de iluminare a drumului)

                        CEE/TRANS/WP.29/GRE/85, punctele 12 și 31, și CEE/TRANS/WP.29/GRE/83, punctul 36, pe baza CEE/TRANS/WP.29/GRE/2021/14 astfel cum a fost modificat prin GRE-85-09 și GRE-85-14, CEE/TRANS/WP.29/GRE/2021/18, astfel cum a fost modificat prin GRE-85-33 și CEE/TRANS/WP.29/GRE/2020/13/Rev.1 astfel cum a fost modificat prin GRE-83-51

                        CEE/TRANS/WP.29/GRE/2022/4

                        CEE/TRANS/WP.29/2022/93,

                        WP.29-187-05

                        150

                        Propunere pentru seria de amendamente 01 la Regulamentul ONU nr. 150 (Dispozitive retroreflectorizante)

                        CEE/TRANS/WP.29/GRE/85, punctul 15, pe baza CEE/TRANS/WP.29/GRE/2021/15, astfel cum a fost modificat prin GRE-85-15

                        CEE/TRANS/WP.29/2022/94

                        157

                        Propunere pentru seria de amendamente 01 la Regulamentul ONU nr. 157 (Sisteme automatizate de menținere a benzii de circulație)

                        CEE/TRANS/WP.29/GRVA/12, punctul 30, pe baza CEE/TRANS/WP.29/GRVA/2022/3, CEE/TRANS/WP.29/GRVA/2022/4, ambele modificate prin GRVA-12-52

                        CEE/TRANS/WP.29/2022/59

                        162

                        Propunere de completare 2 la seria originală de amendamente la Regulamentul ONU nr. 162 (Dispozitive de imobilizare)

                        CEE/TRANS/WP.29/GRSG/102, pe baza GRSG-123-04

                        CEE/TRANS/WP.29/2022/110

                        Nou regulament

                        Propunere pentru un nou regulament ONU privind avertizarea la mersul înapoi

                        CEE/TRANS/WP.29/GRBP/73, pe baza CEE/TRANS/WP.29/GRBP/2022/5, astfel cum a fost modificat prin GRBP-75-13

                        CEE/TRANS/WP.29/2022/88

                        Regulamentul tehnic mondial nr.

                        Titlul punctului de pe ordinea de zi

                        Referința documentului

                        2

                        Propunere pentru un nou amendament 5 la RTM ONU nr. 2 [Ciclu de încercare pentru emisiile motocicletelor armonizat la nivel mondial (WMTC)]

                        CEE/TRANS/WP.29/GRPE/85, punctul 50, pe baza CEE/TRANS/WP.29/GRPE/2022/6 astfel cum a fost modificat prin GRPE-85-38 reprodus în actul adițional 2

                        Propunere de raport tehnic privind elaborarea unui nou amendament 5 la RTM ONU nr. 2 [Ciclu de încercare pentru emisiile motocicletelor armonizat la nivel mondial (WMTC)]

                        CEE/TRANS/WP.29/GRPE/85, punctul 50

                        CEE/TRANS/WP.29/2022/108

                        CEE/TRANS/WP.29/2022/109

                        Noul RTM

                        Propunere pentru un nou RTM ONU privind durabilitatea dispozitivelor de control al poluării pentru vehiculele cu două și trei roți

                        CEE/TRANS/WP.29/GRPE/85, punctul 52, pe baza CEE/TRANS/WP.29/GRPE/2022/7, astfel cum a fost modificat prin GRPE-85-39 reprodus în actul adițional 3

                        Propunere de raport tehnic privind elaborarea unui nou RTM ONU privind durabilitatea dispozitivelor de control al poluării pentru vehiculele cu două și trei roți

                        CEE/TRANS/WP.29/GRPE/85, punctul 52

                        CEE/TRANS/WP.29/2022/106

                        CEE/TRANS/WP.29/2022/107

                        Dispoziții diverse

                        Titlul punctului de pe ordinea de zi

                        Referința documentului

                        Rezoluție consolidată

                        Propunere pentru o nouă rezoluție consolidată privind măsurarea numărului de particule ultra-fine din gazele de evacuare pentru motoarele de vehicule grele

                        CEE/TRANS/WP.29/GRPE/85, punctul 46, pe baza CEE/TRANS/WP.29/GRPE/2021/17, astfel cum a fost modificat prin GRPE-85-04-Rev.1 reprodus în actul adițional 1

                        CEE/TRANS/WP.29/2022/105

                        Autorizare

                        Autorizare pentru elaborarea amendamentului 4 la RTM ONU nr. 3 (Sistemul de frânare pentru motociclete)

                        CEE/TRANS/WP.29/2022/47/Rev.1

                        Orientări

                        Propunere de orientări și recomandări privind cerințele de siguranță pentru sistemele de conducere automată

                        CEE/TRANS/WP.29/2022/56

                        Document principal

                        Propunere pentru a doua iterație a noii metode de evaluare/testare pentru conducerea automată - document principal

                        CEE/TRANS/WP.29/GRVA/12, punctul 24, pe baza CEE/TRANS/WP.29/GRVA/2022/2, astfel cum a fost modificat prin GRVA-12-12 și reprodus în WP.29-186-09

                        CEE/TRANS/WP.29/2022/57

                        Orientări

                        Propunere de orientări pentru validarea sistemului automat de conducere utilizând noua metodă de evaluare/testare pentru conducerea automată (NATM)

                        CEE/TRANS/WP.29/2022/58

                        Recomandare

                        Propunere de recomandări privind dispoziții uniforme referitoare la securitatea cibernetică și la actualizările de software

                        CEE/TRANS/WP.29/GRVA/12, punctul 47, pe baza CEE/TRANS/WP.29/GRVA/2022/5

                        CEE/TRANS/WP.29/2022/60

                        Document de interpretare

                        Propunere de amendamente la documentul de interpretare CEE/TRANS/WP.29/2021/59 pentru Regulamentul ONU nr. 155 (Securitatea cibernetică și sistemul de management al securității cibernetice)

                        CEE/TRANS/WP.29/GRVA/12, punctul 46, pe baza CEE/TRANS/WP.29/2021/59, astfel cum a fost modificat prin GRVA-12-37

                        CEE/TRANS/WP.29/2022/61

                        Orientări

                        Propunere de amendamente la documentul „Caietul de sarcini și orientările privind aplicarea pentru modulul identificatorului unic”.

                        CEE/TRANS/WP.29/2019/77 CEE/TRANS/WP.29/1161, punctul 70, pe baza CEE/TRANS/WP.29/2019/77, astfel cum a fost modificat prin WP.29-185-13

                        CEE/TRANS/WP.29/2022/62

                     (1)

                        Toate documentele la care se face trimitere în tabel sunt disponibile la adresa:
                  (WP.29) World Forum for the Harmonization of Regulations (187th session) |
                   UNECE